CELEX: 51997PC0015
Language: el
Date: 1997-01-29
Title: Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ σχετικά με τον έλεγχο του Pseudomonas solanacearum (Smith) Smith

Avis juridique important

|

51997PC0015

Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ σχετικά με τον έλεγχο του Pseudomonas solanacearum (Smith) Smith  /* COM/97/0015 ΤΕΛΙΚΟ - CNS 97/0025 */  

Επίσημη Εφημερίδα αριθ. C 124 της 21/04/1997 σ. 0012

Πρόταση οδηγίας του Συμβουλίου σχετικά με τον έλεγχο του Pseudomonas solanacearum (Smith) Smith) (97/C 124/02) COM(97) 15 τελικό - 97/0025 (CNS) (Υποβληθείσα από την Επιτροπή στις 30 Ιανουαρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι η παραγωγή πατάτας και τομάτας κατέχει σημαντική θέση στη γεωργία της Κοινότητας 7 ότι η απόδοση της παραγωγής αυτής απειλείται διαρκώς από επιβλαβείς οργανισμούς 7ότι η προστασία της καλλιέργειας της πατάτας και της τομάτας από αυτούς τους επιβλαβείς οργανισμούς είναι αναγκαία όχι μόνο για τη διατήρηση της απόδοσης, αλλά και για την αύξηση της παραγωγικότητας της γεωργίας 7ότι τα μέτρα προστασίας κατά της εισόδου επιβλαβών οργανισμών στο έδαφος κράτους μέλους έχουν περιορισμένα μόνον αποτελέσματα εάν οι οργανισμοί αυτοί δεν ελέγχονται ταυτόχρονα και μεθοδικά σε ολόκληρη την Κοινότητα και εφόσον δεν λαμβάνονται μέτρα για την πρόληψη της μετάδοσής τους 7ότι ένας από τους επιβλαβείς για την πατάτα και την τομάτα οργανισμούς είναι το Pseudomonas solanacearum (Smith) Smith, δηλαδή ο παθογόνος παράγοντας της φαιάς σήψης της πατάτας και της βακτηριακής μάρανσης της τομάτας 7 ότι η ασθένεια αυτή έχει εκδηλωθεί σε τμήματα της Κοινότητας και ότι υπάρχουν ακόμη ορισμένες εστίες μόλυνσης, περιορισμένης έκτασης 7ότι η καλλιέργεια πατάτας και τομάτας σε ολόκληρη την Κοινότητα εκτίθεται σε σημαντικό κίνδυνο εάν δεν ληφθούν αποτελεσματικά μέτρα για τον εντοπισμό της ασθένειας και τον προσδιορισμό του τρόπου εξάπλωσής της, την πρόληψη της εμφάνισης και της μετάδοσής της και, σε περίπτωση διαπίστωσης της ασθένειας, για την πρόληψη της μετάδοσης και την καταπολέμησή της με σκοπό την εξάλειψή της 7ότι, προκειμένου να επιτευχθεί ο σκοπός αυτός, πρέπει να θεσπιστούν ορισμένα μέτρα στην Κοινότητα 7 ότι, επιπλέον, τα κράτη μέλη πρέπει να μπορούν να λαμβάνουν πρόσθετα ή αυστηρότερα μέτρα, εφόσον κρίνονται αναγκαία και εφόσον δεν παρεμποδίζεται η διακίνηση της πατάτας και της τομάτας στην Κοινότητα, εκτός των περιπτώσεων που καθορίζονται στην οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη επιβλαβών οργανισμών για τα φυτά ή τα φυτικά προϊόντα (1) 7 ότι τα εν λόγω μέτρα πρέπει να κοινοποιούνται στα άλλα κράτη μέλη και στην Επιτροπή 7ότι στα μέτρα αυτά πρέπει να λαμβάνεται υπόψη ότι είναι αναγκαία η διεξαγωγή επίσημων συστηματικών μελετών για τον εντοπισμό του παθογόνου 7 ότι οι έρευνες αυτές πρέπει να περιλαμβάνουν διαδικασίες επιθεώρησης και, κατά περίπτωση, διαδικασίες δειγματοληψίας και δοκιμών δεδομένου ότι σε ορισμένες περιβαλλοντικές συνθήκες η ασθένεια μπορεί να παραμένει λανθάνουσα και να μην ανιχνεύεται στην πατάτα και στην τομάτα κατά το διάστημα της βλάστησης ή μέσα στους αποθηκευμένους κονδύλους πατάτας 7 ότι η μετάδοση του παθογόνου στα καλλιεργούμενα φυτά δεν είναι ο σημαντικότερος παράγοντας, αλλά ότι το παθογόνο μπορεί να μεταδοθεί από τα επιφανεικά ύδατα και ορισμένα άρτια φυτά της οικογένειας των σολανιδών, και συνεπώς η άρδευσης καλλιεργειών πατάτας και τομάτας με μολυσμένο νερό εμπεριέχει τον κίνδυνο μόλυνσης αυτών των καλλιεργειών 7 ότι, επίσης, το παθογόνο μπορεί να υπάρχει, κατά τη διάρκεια του χειμώνα, σε αυτοφυή φυτά πατάτας και τομάτας τα οποία μπορεί να αποτελούν εστία μόλυνσης από την μια εποχή στην άλλη 7 ότι το παθογόνο μεταδίδεται επίσης δι' επαφής με προσβεβλημένες πατάτες και τομάτες και με εργαλεία φύτευσης, συγκομιδής και επεξεργασίας ή με περιέκτες μεταφοράς και αποθήκευσης που έχουν μολυνθεί από προηγούμενη επαφή με προσβεβλημένες πατάτες ή τομάτες 7 ότι η εξάπλωση του παθογόνου μπορεί να μειωθεί ή να αποφευχθεί με την απολύμανση αυτών των αντικειμένων 7 ότι η τυχόν μόλυνση του πατατόσπορου αποτελεί σημαντικό κίνδυνο για την εξάπλωση του παθογόνου 7 ότι παρομοίως, η λανθάνουσα μόλυνση του πατατόσπορου αποτελεί σημαντικό κίνδυνο για την εξάπλωση του παθογόνου και αυτό μπορεί να αποφευχθεί μόνο με τη χρησιμοποίηση πατατόσπορου που παράγεται στο πλαίσιο επισήμως εγκεκριμένου προγράμματος, και ο οποίος έχει κριθεί απαλλαγμένος από τον οργανισμό μετά από δοκιμή 7ότι οι υφιστάμενες γνώσεις της βιολογίας και της επιδημιολογίας του Pseudomonas solanacearum (Smith) Smith στις ευρωπαϊκές συνθήκες είναι ανεπαρκείς, και προβλέπεται η επανεξέταση των προτεινόμενων μέτρων στη διάρκεια διαφόρων εποχών 7 ότι ομοίως, προβλέπεται η βελτίωση της διαδικασίας δοκιμών υπό το φως περαιτέρω έρευνας, ιδίως όσον αφορά την ευαισθησία και την εξειδίκευση των μεθόδων δοκιμής προκειμένου να επιλεχθούν και να τυποποιηθούν οι βέλτιστες διαθέσιμες μέθοδοι δοκιμής 7ότι, προκειμένου να καθοριστούν οι λεπτομέρειες αυτών των γενικών μέτρων, καθώς και των αυστηρότερων ή πρόσθετων μέτρων που λαμβάνουν τα κράτη μέλη για την πρόληψη της εισόδου του παθογόνου στο έδαφός τους, είναι επιθυμητό τα κράτη μέλη να συνεργάζονται στενά με την Επιτροπή στο πλαίσιο της μόνιμης φυτοϋγειονομικής επιτροπής (που στο εξής αναφέρεται ως «επιτροπή»),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία αφορά τα μέτρα που πρέπει να λαμβάνονται στα κράτη μέλη κατά του Pseudomonas solanacearum (Smith) Smith, (εφεξής καλούμενο «ο οργανισμός») σε σχέση με τους ξενιστές του οργανισμού που αναφέρονται στο παράρτημα I τμήμα 1 (εφεξής καλούμενοι «καταχωρημένο φυτικό υλικό») για:α) τον εντοπισμό της ασθένειας και τον προσδιορισμό της διασποράς της 7β) την πρόληψη της εμφάνισης και της μετάδοσής της καιγ) σε περίπτωση διαπίστωσής της, την πρόληψη της μετάδοσης και την καταπολέμησή της με σκόπο την εκρίζωσή της.Άρθρο 2 1. Τα κράτη μέλη πραγματοποιούν ετήσιες συστηματικές επίσημες μελέτες για τον οργανισμό στο καταχωρημένο φυτικό υλικό που προέρχεται από το έδαφός τους. Επιπλέον, ανάλογα με τον διαπιστωμένο κίνδυνο και προκειμένου να προσδιοριστούν οι πιθανές εστίες μόλυνσης που απειλούν την παραγωγή του καταχωρημένου φυτικού υλικού, τα κράτη μέλη πρέπει να διεξάγουν, στις περιοχές παραγωγής του καταχωρημένου φυτικού υλικού, στοχοθετημένες επίσημες μελέτες για τον οργανισμό σε φυτά άλλα από το καταχωρημένο φυτικό υλικό, συμπεριλαμβανομένων των άγριων φυτών της οικογένειας των σολανιδών, καθώς και στα επιφανειακά ύδατα που χρησιμοποιούνται για άρδευση και ψεκασμό του καταχωρημένου φυτικού υλικού και στις απορρίψεις υγρών αποβλήτων από εγκαταστάσεις βιομηχανικής μεταποίησης ή συσκευασίας του καταχωρημένου φυτικού υλικού. Τα κράτη μέλη μπορούν επίσης να διεξάγουν επίσημες μελέτες για τον οργανισμό σε μη φυτικό υλικό.2. Οι επίσημες μελέτες που αναφέρονται στην παράγραφο 1 διενεργούνται:α) για το καταχωρημένο φυτικό υλικό, σύμφωνα με τις λεπτομέρειες που προβλέπονται στο σημείο 1 τμήμα II παράρτημα I καιβ) για ξενιστές άλλους από το καταχωρημένο φυτικό υλικό, και για το ύδωρ, συμπεριλαμβανομένων των υγρών αποβλήτων, σύμφωνα με τις κατάλληλες μεθόδους και, κατά περίπτωση, τα δείγματα λαμβάνονται και υποβάλλονται σε επίσημη ή υπό επίσημη εποπτεία εργαστηριακή δοκιμή 7γ) κατά περίπτωση για μη φυτικό υλικό, σύμφωνα με τις κατάλληλες μεθόδους.Για τις μελέτες αυτές, οι περαιτέρω λεπτομέρειες των διαδικασιών εποπτείας και ο αριθμός, η προέλευση, η διαστρωμάτωση και ο χρόνος λήψης των δειγμάτων καθορίζονται με απόφαση των αρμόδιων επίσημων φορέων κατά την έννοια της οδηγίας 77/93/ΕΟΚ, βάσει ορθών επιστημονικών και στατιστικών αρχών και της βιολογίας του οργανισμού, και λαμβανομένου υπόψη του συγκεκριμένου συστήματος παραγωγής του καταχωρημένου φυτικού υλικού και, κατά περίπτωση, άλλων φυτών ξενιστών στα οικεία κράτη μέλη.3. Οι λεπτομέρειες και τα αποτελέσματα των επίσημων μελετών που προβλέπονται στην παράγραφο 1 κοινοποιούνται την 1η Ιουνίου κάθε έτους στα άλλα κράτη μέλη και στην Επιτροπή σύμφωνα με τις διατάξεις του σημείου 2 τμήμα II παράρτημα I. Οι λεπτομέρειες της κοινοποίησης αυτής είναι εμπιστευτικές. Μπορούν να υποβάλλονται στην Επιτροπή.4. Οι ακόλουθες διατάξεις πρέπει να θεσπίζονται με τη διαδικασία του άρθρου 16α της οδηγίας 77/93/ΕΟΚ:- οι κατάλληλες μέθοδοι για τις μελέτες και τις εργαστηριακές δοκιμές που προβλέπονται στην παράγραφο 2 πρώτο εδάφιο στοιχείο β) ανωτέρω.5. Οι ακόλουθες διατάξεις μπορούν να θεσπίζονται σύμφωνα με τη διαδικασία του άρθρου 16α της οδηγίας 77/93/ΕΟΚ:- οι κατάλληλες μέθοδοι για τις μελέτες που προβλέπονται στην παράγραφο 2 πρώτο εδάφιο στοιχείο γ) ανωτέρω,- περαιτέρω λεπτομέρειες για τις μελέτες προβλέπονται στη παράγραφο 2 δεύτερο εδάφιο ανωτέρω προκειμένου να εξασφαλίζεται συγκρίσιμο επίπεδο ασφάλειας μεταξύ των κρατών μελών.Άρθρο 3 Τα κράτη μέλη μεριμνούν ώστε κάθε πιθανολογούμενη εμφάνιση ή διαπιστωμένη παρουσία του οργανισμού στο έδαφός τους να ανακοινώνεται στους αρμόδιους επίσημους φορείς τους.Άρθρο 4 1. Σε κάθε περίπτωση πιθανολογούμενης εμφάνισης της ασθένειας, οι αρμόδιοι επίσημοι φορείς του οικείου κράτους μέλους εξασφαλίζουν τη διεξαγωγή επίσημης ή υπό επίσημη εποπτεία εργαστηριακής δοκιμής, για το καταχωρημένο φυτικό υλικό, με τη μέθοδο του παραρτήματος II και σύμφωνα με τους όρους του παραρτήματος III σημείο 1 ή, σε όλες τις άλλες περιπτώσεις, με οποιαδήποτε άλλη επισήμως εγκεκριμένη μέθοδο, προκειμένου να επιβεβαιωθεί ή να διαψευσθεί η πιθανολογούμενη εμφάνιση. Στην πρώτη περίπτωση, εφαρμόζονται οι απαιτήσεις του παραρτήματος III σημείο 2.2. Μέχρις ότου επιβεβαιωθεί ή διαψευσθεί η πιθανολογούμενη εμφάνιση της ασθένειας σύμφωνα με την παράγραφο 1, στις περιπτώσεις πιθανολογούμενης εμφάνισης κατά τις οποίες, είτε:i) παραρτηρήθηκαν διαγνωστικά συμπτώματα των ασθενειών που προκαλούνται από τον οργανισμό και ελήφθη θετικό αποτέλεσμα από την ταχεία μαζική δοκιμή που αναφέρεται στο παράρτημα I τμήμα 1, είτεii) ελήφθη θετικό αποτέλεσμα από μαζική εξέταση, όπως ορίζεται στο παράρτημα I τμήμα 2,οι αρμόδιοι επίσημοι φορείς των κρατών μελών σχετικά με την παραγωγή της χώρας τους:α) απαγορεύουν τη διακίνηση όλων των φυτών και κονδύλων από όλες τις καλλιέργειες, τις παρτίδες ή αποστολές από τις οποίες έχουν ληφθεί τα δείγματα, εκτός εάν διακινούνται υπό τον έλεγχό τους και με την προϋπόθεση ότι έχει διαπιστωθεί ότι δεν ενέχουν εμφανή κίνδυνο μετάδοσης του οργανισμού 7β) λαμβάνουν μέτρα προς εξακρίβωση της προέλευσης της πιθανολογούμενης εμφάνισης 7γ) λαμβάνουν κατάλληλα πρόσθετα προληπτικά μέτρα, βάσει του επιπέδου του εκτιμώμενου κινδύνου, ιδίως σε σχέση με την παραγωγή του καταχωρημένου φυτικού υλικού, για την πρόληψη της μετάδοσης του οργανισμού.3. Στις περιπτώσεις πιθανολογούμενης εμφάνισης της ασθένειας κατά τις οποίες υπάρχει κίνδυνος μόλυνσης του καταχωρημένου φυτικού υλικού ή των επιφανειακών υδάτων άλλου κράτους μέλους, το κράτος μέλος στο οποίο αναφέρθηκε η πιθανή εμφάνιση της ασθένειας πρέπει να κοινοποιεί αμέσως, ανάλογα με την έκταση του κινδύνου, τις λεπτομέρειες της πιθανολογούμενης εμφάνισης στα άλλα οικεία κράτη μέλη.4. Η ακόλουθη διάταξη μπορεί να θεσπίζεται με τη διαδικσία του άρθρου 16α της οδηγίας 77/93/ΕΟΚ:- τα μέτρα που αναφέρονται στην παράγραφο 2 στοιχείο γ) ανωτέρω:Άρθρο 5 1. Εάν από την επίσημη ή υπό επίσημη εποπτεία εργαστηριακή δοκιμή με τη χρησιμοποίηση, για το καταχωρημένο φυτικό υλικό, της μεθόδου που ορίζεται στο παράρτημα II ή, σε όλες τις άλλες περιπτώσεις, με τη χρησιμοποίηση άλλης επισήμως εγκεκριμένης μεθόδου, επιβεβαιωθεί η παρουσία του οργανισμού σε δείγμα που λήφθηκε σύμφωνα με την παρούσα οδηγία, οι αρμόδιοι επίσημοι φορείς ενός κράτους μέλους, αφού λάβουν υπόψη τις ορθές επιστημονικές αρχές, τη βιολογία του οργανισμού και το συγκεκριμένο σύστημα παραγωγής, εμπορίας και μεταποίησης των ξενιστών του οργανισμού στο κράτος μέλος αυτό:α) για το καταχωρημένο φυτικό υλικό:i) θεσμοθετούν ελέγχους για τον προσδιορισμό της έκτασης και της ή των πρωτογενών εστιών μόλυνσης λαμβάνοντας υπόψη τις διατάξεις του παραρτήματος IV και διενεργούν ενδεχομένως πρόσθετες δοκιμές σύμφωνα με το άρθρο 4 παράγραφος 1 7ii) χαρακτηρίζουν ως μολυσμένο το καταχωρημένο φυτικό υλικό, τις αποστολές ή/και τις παρτίδες από τις οποίες λήφθηκε το δείγμα, καθώς και τα μηχανήματα, τα οχήματα, τους περιέκτες, τις αποθήκες ή τα τμήματα αυτών και κάθε άλλο αντικείμενο, συμπεριλαμβανομένων των υλικών συσκευασίας που χρησιμοποιήθηκαν για το καταχωρημένο φυτικό υλικό από το οποίο έχει ληφθεί το δείγμα 7 επίσης, χαρακτηρίζουν ως μολυσμένους, κατά περίπτωση, τους αγρούς, τις μονάδες της καλυμμένης φυτικής παραγωγής και τα σημεία παραγωγής από τα οποία συγκομίστηκε το καταχωρημένο φυτικό υλικό και έχει ληφθεί το δείγμα 7 για τα δείγματα εκείνα που λήφθηκαν κατά τη βλαστική περίοδο, πρέπει να χαρακτηρίζονται ως μολυσμένοι οι αγροί, τα σημεία παραγωγής και, κατά περίπτωση, οι μονάδες της καλυμμένης φυτικής παραγωγής από τις οποίες λήφθηκε το δείγμα καιiii) προσδιορίζουν, λαμβάνοντας υπόψη τις διατάξεις του παραρτήματος V σημείο 1, την έκταση της πιθανής μόλυνσης διά επαφής πριν ή μετά τη συγκομιδή ή μέσω σχέσης της διαδικασίας παραγωγής, άρδευσης ή ψεκασμού ή μέσω κλωνικής σχέσης με τη συγκεκριμένη μόλυνση καιiv) οριοθετούν μια ζώνη βάσει του χαρακτηρισμού της μόλυνσης που αναφέρεται στο σημείο ii), του προσδιορισμού της έκτασης της πιθανής μόλυνσης που αναφέρεται στο σημείο iii) και της πιθανής μετάδοσης του οργανισμού, λαμβάνοντας υπόψη τις διατάξεις του σημείου 2 i) πρώτη περίπτωση του παραρτήματος V 7β) για καλλιέργειες ξενιστών άλλων απο εκείνων που αναφέρονται στο στοιχείο α), κατά τις οποίες η παραγωγή του καταχωρημένου φυτικού υλικού διατρέχει κίνδυνο:i) θεσμοθετούν ελέγχους σύμφωνα με το στοιχείο α) σημείο i) πρώτη περίπτωση καιii) χαρακτηρίζουν ως μολυσμένους τους ξενιστές του οργανισμού από τους οποίους έχει ληφθεί το δείγμα καιiii) προσδιορίζουν την έκταση της πιθανής μόλυνσης και οριοθετούν μια ζώνη σύμφωνα με το στοιχείο α) σημεία iii) και iv), αντίστοιχα, σε σχέση με την παραγωγή του καταχωρημένου φυτικού υλικού 7γ) για τα επιφανειακά ύδατα (συμπεριλαμβανομένων των απορρίψεων υγρών αποβλήτων από χώρους βιομηχανικής μεταποίησης ή συσκευασίας του καταχωρημένου φυτικού υλικού) και για τα άγρια φυτά της οικογενείας των σολανιδών, από τα οποία η παραγωγή του καταχωρημένου φυτικού υλικού διατρέχει κίνδυνο μέσω της άρδευσης ή του ψεκασμού με τα επιφανειακά ύδατα:i) θεσμοθετούν ελέγχους, συμπεριλαμβανομένης της επίσημης μελέτης σε κατάλληλες στιγμές των δειγμάτων από επιφανειακά ύδατα και, εφόσον υπάρχουν, από άγρια φυτά της οικογένειας των σολανιδών προκειμένου να προσδιοριστεί η έκταση της μόλυνσης καιii) χαρακτηρίζουν ως μολυσμένα τα επιφανειακά ύδατα από τα οποία έχει ληφθεί το ή τα δείγματα, λαμβάνοντας υπόψη την έκταση της μόλυνσης και τους ελέγχους που διεξάγονται σύμφωνα με το σημείο i) καιiii) προσδιορίζουν την έκταση της πιθανής μόλυνσης και οριοθετούν μια ζώνη βάσει του χαρακτηρισμού της μόλυνσης που αναφέρεται στο σημείο ii), και της πιθανής διάδοσης του οργανισμού λαμβάνοντας υπόψη τις διατάξεις του σημείου 2 ii) δεύτερη περίπτωση του παραρτήματος V.2. Τα κράτη μέλη κοινοποιούν αμέσως, σύμφωνα με τις διατάξεις του παραρτήματος V σημείο 3, στα άλλα κράτη μέλη και στην Επιτροπή κάθε μόλυνση που προσδιορίζεται βάσει της παραγράφου 1 στοιχείο α) σημείο ii) και της παραγράφου 1 στοιχείο γ) σημείο ii), καθώς και τις λεπτομέρειες της οριοθέτησης ζώνης βάσει της παραγράφου 1 στοιχείο α) σημείο iv) και, κατά περίπτωση, της παραγράφου 1 στοιχείο γ) σημείο iii).Οι λεπτομέρειες της κοινοποίησης αυτής είναι εμπιστευτικές. Μπορούν να υποβάλλονται στην επιτροπή.3. Βάσει της κοινοποίησης σύμφωνα με την παράγραφο 2 και των κοινοποιούμενων στοιχείων, τα άλλα κράτη μέλη που αναφέρονται στην κοινοποίηση διενεργούν έλεγχο σύμφωνα με την παράγραφο 1 στοιχείο α) σημείο i) και, κατά περίπτωση, την παράγραφο 1 στοιχείο γ) σημείο i) και αναλαμβάνουν, ενδεχομένως, περαιτέρω δράση σύμφωνα με τις παραγράφους 1 και 2.Άρθρο 6 1. Τα κράτη μέλη ορίζουν ότι το καταχωρημένο φυτικό υλικό που έχει χαρακτηριστεί ως μολυσμένο βάσει του άρθρου 5 παράγραφος 1 στοιχείο α) σημείο ii) δεν μπορεί να φυτευθεί και ότι πρέπει, υπό τον έλεγχο και την έγκριση των αρμόδιων επίσημων φορέων τους, να καταστραφεί σύμφωνα με τις διατάξεις του παραρτήματος VI σημείο 1, κατά τρόπο ώστε να εξασφαλίζεται ότι δεν υπάρχει εμφανής κίνδυνος μετάδοσης του οργανισμού.2. Τα κράτη μέλη ορίζουν ότι απαγορεύεται η φύτευση του καταχωρημένου φυτικού υλικού που έχει χαρακτηρισθεί ως πιθανώς μολυσμένο βάσει του άρθρου 5 παράγραφος 1 στοιχείο α) σημείο iii) και ότι πρέπει, υπό τον έλεγχο των αρμόδιων επίσημων φορέων, να χρησιμοποιείται ή να διατίθεται καταλλήλως όπως ορίζεται στο παράρτημα VI σημείο 2, κατά τρόπο ώστε να διασφαλίζεται ότι δεν υπάρχει εμφανής κίνδυνος μετάδοσης του οργανισμού.3. Τα κράτη μέλη ορίζουν ότι τα μηχανήματα, τα οχήματα, οι περιέκτες, οι αποθήκες ή τα τμήματα αυτών, και κάθε άλλο αντικείμενο συμπεριλαμβανομένων των υλικών συσκευασίας, που έχουν χαρακτηρισθεί μολυσμένα βάσει του άρθρου 5 παράγραφος 1 στοιχείο α) σημείο ii) ή που έχουν χαρακτηρισθεί ως πιθανώς μολυσμένα βάσει του άρθρου 5 παράγραφος 1 στοιχείο α) σημείο iii) πρέπει να καταστρέφονται ή να απολυμαίνονται με κατάλληλες μεθόδους όπως ορίζεται στο παράρτημα VI σημείο 3. Μετά την απολύμανση, τα αντικείμενα αυτά παύουν να θεωρούνται μολυσμένα.4. Με την επιφύλαξη των μέτρων που εφαρμόζονται σύμφωνα με τις παραγράφους 1, 2 και 3, τα κράτη μέλη ορίζουν ότι, για τη ζώνη που οριοθετείται βάσει του άρθρου 5 παράγραφος 1 στοιχείο α) σημείο iv) και στοιχείο γ) σημείο ii), εφαρμόζονται ορισμένα μέτρα, όπως καθορίζεται στο παράρτημα VI σημεία 4.1 και 4.2. Οι λεπτομέρειες αυτών των μέτρων κοινοποιούνται ετησίως στα άλλα κράτη μέλη και την Επιτροπή σύμφωνα με τις διατάξεις του παραρτήματος VI σημείο 4.3.Οι λεπτομέρειες της κοινοποίησης αυτής είναι εμπιστευτικές. Μπορούν να υποβάλλονται στην επιτροπή.Άρθρο 7 1. Τα κράτη μέλη ορίζουν ότι ο πατατόσπορος πρέπει να πληροί τις απαιτήσεις της οδηγίας 77/93/ΕΟΚ και να προέρχεται απευθείας από υλικό πατάτας το οποίο παράγεται στο πλαίσιο επισήμως εγκεκριμένου προγράμματος και το οποίο έχει κριθεί απαλλαγμένο από τον οργανισμό μετά από επίσημη ή υπό επίσημη εποπτεία δοκιμή σύμφωνα με τη μέθοδο που ορίζεται στο παράρτημα II.Η προαναφερόμενη δοκιμή πραγματοποιείται:- στις περιπτώσεις που η μόλυνση επηρεάζει την παραγωγή πατατόσπορου, σε αντιπροσωπευτικά δείγματα του βασικού πατατόσπορου ή προγενέστερων αναπαραγωγών και- για τα συστήματα επιλογής επιτόπου κατά τα οποία τα επιλεγμένα για κλωνική αναπαραγωγή φυτά δεν έχουν πολλαπλασιαστεί πάνω από τρεις γενεές από την προηγούμενη κλωνική επιλογή,i) σε όλες τις παρτίδες που παράχθηκαν από μία από τις τρεις αυτές γενεές και που πρόκειται να χρησιμοποιηθεί για περαιτέρω αναπαραγωγή ήii) σε κάθε φυτό της αρχικής κλωνικής επιλογής,- για άλλα συστήματα συμπεριλαμβανομένης της καλλιέργειας ιστού, σε κάθε φυτό ή κόνδυλο της αρχικής κλωνικής επιλογής,- στις άλλες περιπτώσεις, είτε σε κάθε φυτό της αρχικής κλωνικής επιλογής είτε σε αντιπροσωπευτικά δείγματα του βασικού πατατόσπορου ή προγενέστερων αναπαραγωγών.2. Οι ακόλουθες διατάξεις μπορούν να θεσπίζονται με τη διαδικασία του άρθρου 16α της οδηγίας 77/93/ΕΟΚ:- οι λεπτομερείς κανόνες εφαρμογής της παραγράφου 1 δεύτερο εδάφιο πρώτη περίπτωση του παρόντος άρθρου,- οι κανόνες που αφορούν τα αντιπροσωπευτικά δείγματα που προβλέπονται στην παράγραφο 1 δεύτερο εδάφιο δεύτερη περίπτωση του παρόντος άρθρου.Άρθρο 8 Τα κράτη μέλη απαγορεύουν την κατοχή και τη διακίνηση του οργανισμού.Άρθρο 9 Με την επιφύλαξη των διατάξεων της οδηγίας 77/93/ΕΟΚ, τα κράτη μέλη μπορούν να επιτρέπουν παρεκκλίσεις από τα μέτρα που αναφέρονται στα άρθρα 6 και 8 της παρούσας οδηγίας σύμφωνα με τις διατάξεις της οδηγίας 95/44/ΕΚ, για πειραματικούς ή επιστημονικούς σκοπούς, καθώς και για εργασίες ποικιλιακής επιλογής (2).Άρθρο 10 Τα κράτη μέλη μπορούν να θεσπίζουν τα πρόσθετα ή αυστηρότερα μέτρα που απαιτούνται για την καταπολέμηση του οργανισμού ή για την πρόληψη της μετάδοσής του, υπό την προϋπόθεση ότι τα μέτρα αυτά συμμορφώνονται με τις διατάξεις της οδηγίας 77/93/ΕΟΚ.Στα πρόσθετα μέτρα που αναφέρονται στο πρώτο εδάφιο μπορεί να περιλαμβάνεται η υποχρέωση φύτευσης μόνο πατατόσπορου ή τοματών που έχουν επισήμως πιστοποιηθεί ή που έχουν ελεγχθεί επισήμως και πληρούν τις απαιτούμενες φυτοϋγειονομικές προδιαγραφές. Το τελευταίο ισχύει ιδίως στην περίπτωση που οι γεωργοί μπορούν να χρησιμοποιούν, στην εκμετάλλευσή τους, πατατόσπορο ή τομάτες που προέρχονται από τη συγκομιδή τους ή σε άλλες περιπτώσεις κατά τις οποίες φυτεύεται πατατόσπορος ή τομάτες που παράγονται από τον ίδιο τον καλλιεργητή.Οι λεπτομέρειες των μέτρων αυτών κοινοποιούνται στα άλλα κράτη μέλη και την Επιτροπή. Οι λεπτομέρειες της κοινοποίησης αυτής είναι εμπιστευτικές. Μπορούν να υποβάλλονται στην Επιτροπή.Άρθρο 11 Οι τροποποιήσεις των παραρτημάτων της παρούσας οδηγίας, με γνώμονα τις εξελίξεις των επιστημονικών ή τεχνικών γνώσεων, θεσπίζονται με τη διαδικασία του άρθρου 16α της οδηγίας 77/93/ΕΟΚ. Για τα μέτρα που ορίζονται στο παράρτημα II και στα σημεία 4.1 και 4.2 του παραρτήματος VI της παρούσας οδηγίας, η Επιτροπή θα καταρτίσει έκθεση επανεξέτασης αυτών των μέτρων βάσει της αποκτηθείσας πείρας, και θα την υποβάλει στην επιτροπή πριν την 1η Ιανουαρίου 2002.Άρθρο 12 1. Τα κράτη μέλη θέτουν σε ισχύ τους απαιτούμενους νόμους, κανονισμούς και διοικητικές διατάξεις για να συμμορφωθούν με την παρούσα οδηγία από την 1η Ιουλίου 1997. Ενημερώνουν σχετικά την Επιτροπή.Κατά την έγκρισή τους από τα κράτη μέλη, τα εν λόγω μέτρα περιλαμβάνουν αναφορά στην παρούσα οδηγία, ή συνοδεύονται από την εν λόγω αναφορά κατά την επίσημη δημοσίευσή τους. Η διαδικασία για την πραγματοποίηση της αναφοράς αυτής εγκρίνεται από τα κράτη μέλη.2. Τα κράτη μέλη ανακοινώνουν αμέσως στην Επιτροπή τις βασικές διατάξεις εθνικού δικαίου τις οποίες θεσπίζουν στον τομέα τον οποίο αφορά η παρούσα οδηγία. Η Επιτροπή ενημερώνει σχετικά τα λοιπά κράτη μέλη.Άρθρο 13 Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 14 Η παρούσα οδηγία απευθύνεται στα κράτη μέλη.(1) ΕΕ αριθ. L 26 της 31. 1. 1977, σ. 20 7 οδηγία όπως τροποποιήθηκε τελευταία από την οδηγία 96/78/ΕΚ της Επιτροπής (ΕΕ αριθ. L 321 της 12. 12. 1996, σ. 20).(2) ΕΕ αριθ. L 184 της 3. 8. 1995, σ. 34.ΠΑΡΑΡΤΗΜΑ I ΤΜΗΜΑ I Κατάλογος ξενιστών του Pseudomonas solanacearum (Smith) Smith όπως ορίζεται στο άρθρο 1 >ΘΕΣΗ ΠΗΝΑΚΑ>ΤΜΗΜΑ II Μελέτες 1. Οι επίσημες μελέτες που αναφέρονται στο άρθρο 2 παράγραφος 2 στοιχείο α) διεξάγονται βάσει της βιολογίας του οργανισμού και των συγκεκριμένων συστημάτων παραγωγής του οικείου κράτους μέλους και πρέπει να περιλαμβάνουν:i) όσον αφορά την πατάτα:- μακροσκοπική παρακολούθηση των καλλιεργούμενων φυτών σε κατάλληλες στιγμές, ή/και δειγματοληψία από τους σπόρους και άλλες πατάτες που πρέπει να λαμβάνεται κατά τη βλαστική περίοδο, εφόσον είναι δυνατό, από υγρές περιοχές του αγρού ή από αποθηκευμένες παρτίδες. Τα δείγματα αυτά υποβάλλονται σε επίσημο ή υπό επίσημη εποπτεία μακροσκοπικό έλεγχο κομμένων κονδύλων,και- στην περίπτωση του πατατόσπορου και κατά περίπτωση για άλλες πατάτες, παραιτέρω δειγματοληψία για επίσημες ή υπό επίσημη εποπτεία εργαστηριακές δοκιμές χρησιμοποιώντας τη μέθοδο που προβλέπεται στο παράρτημα II για τη διάγνωση, την ανίχνευση και την ταυτοποίηση του οργανισμού 7ii) όσον αφορά την τομάτα:- μακροσκοπική παρακολούθηση των καλλιεργούμενων φυτών σε κατάλληλες στιγμές,και- στην περίπτωση καλλιεργειών τομάτας που προορίζονται για την παραγωγή σπόρου και κατά περίπτωση για άλλες καλλιέργειες τομάτες, δειγματοληψία για επίσημη ή υπό επίσημη εποπτεία εργαστηριακή δοκιμή με τη μέθοδο του παραρτήματος II για τη διάγνωση, την ανίχνευση και την ταυτοποίηση του οργανισμού.2. Η κοινοποίηση των επίσημων μελετών που αναφέρονται στο άρθρο 2 παράγραφος 3 πρέπει να περιλαμβάνει:i) στην περίπτωση των μελετών για την πατάτα:- την εκτιμώμενη συνολική καλλιεργούμενη έκταση, σε εκτάρια, πατατόσπορου και άλλης πατάτας,- τη διαστρωμάτωση ανά κατηγορία σπόρου και πατάτας εμπορίου και, κατά περίπτωση, ανά περιοχή,- τον αριθμό και το χρόνο λήψης των δειγμάτων,- τον αριθμό μακροσκοπικών ελέγχων στον αγρό,- τον αριθμό (και έκταση του δείγματος) των μακροσκοπικών ελέγχων για τους κονδύλους 7ii) στην περίπτωση των μελετών για την τομάτα:- την εκτιμώμενη συνολική καλλιεργούμενη έκταση, σε εκτάρια, των εξωτερικών καλλιεργειών και των καλλιεργειών υπό κάλυψη,- τη διαστρωμάτωση ανά παραγωγή σπόρου και καρπού και, κατά περίπτωση, ανά περιοχή,- τον αριθμό και το χρόνο λήψης των δειγμάτων,- τον αριθμό των μακροσκοπικών ελέγχων στον αγρό,- τον αριθμό (και το μέγεθος του δείγματος) των μακροσκοπικών ελέγχων 7iii) στην περίπτωση των μελετών που αφορούν ξενιστές άλλους από την πατάτα και την τομάτα:- τα είδη,- τον αριθμό των δειγμάτων,- την περιοχή/ποτάμι δειγματοληψίας, κατά περίπτωση,- τη μέθοδο ανάλυσης 7iv) στην περίπτωση των μελετών σχετικά με το ύδωρ:- τον αριθμό των δειγμάτων,- την περιοχή/ποτάμι δειγματοληψίας,- τη μέθοδο ανάλυσης.ΠΑΡΑΡΤΗΜΑ II Η μέθοδος για το καταχωρημένο φυτικό υλικό που αναφέρεται στα άρθρα 4 και 5 διεξάγεται σύμφωνα με την απόφαση 97/ /ΕΚ της Επιτροπής σχετικά με το προσωρινό πρόγραμμα δοκιμών για τη διάγνωση, την ανίχνευση και την ταυτοποίηση του Pseudomonas solanacearum (Smith) Smith (δεν έχει ακόμη θεσπιστεί από την Επιτροπή).ΠΑΡΑΡΤΗΜΑ III 1. Για κάθε πιθανολογούμενη εμφάνιση για την οποία υπάρχει θετικό αποτέλεσμα από την ή τις μαζικές εξετάσεις του καταχωρημένου φυτικού υλικού σύμφωνα με τη χρησιμοποίηση της μεθόδου που ορίζεται στο παράρτημα II ή, σε όλες τις άλλες περιπτώσεις, με οποιαδήποτε άλλη επισήμως εγκεκριμένη μέθοδο, και για το οποίο αναμένεται επιβεβαίωση ή διάψευση με την εν λόγω μέθοδο, παρακρατούνται και φυλάσσονται καταλλήλως:- η παρτίδα (από την οποία έχει ληφθεί το δείγμα) στην αρχική της συσκευασία με την ετικέτα, εφόσον είναι εφικτό,- κάθε εναπομένον τμήμα των δειγμάτων όταν είναι εφικτό,- κάθε εναπομένον εκχύλισμα και υλικό που χρησιμοποιήθηκε για την ή τις μαζικές εξετάσεις, π.χ. αντικειμενοφόροι ανοσοφθορισμούκαι- όλη η σχετική τεκμηρίωση,μέχρι την ολοκλήρωση της εν λόγω μεθόδου.2. Σε περίπτωση επιβεβαίωσης της παρουσίας του οργανισμού, παρακρατείται και φυλάσσεται καταλλήλως:- το υλικό που αναφέρεται στην παράγραφο 1 και- ένα δείγμα του μολυσμένου υλικού τομάτας ή μελιτζάνας το οποίο έχει εμβολιαστεί με εκχύλισμα κονδύλου ή φυτού κατά περίπτωση και- η απομονωμένη καλλιέργεια του οργανισμού,για τουλάχιστον ένα μήνα μετά τη διαδικασία κοινοποίησης βάσει του άρθρου 5 παράγραφος 2.ΠΑΡΑΡΤΗΜΑ IV Τα στοιχεία που πρέπει να λαμβάνονται υπόψη κατά τους ελέγχους που αναφέρονται στο άρθρο 5 παράγραφος 1 στοιχείο α) σημείο i) πρώτη περίπτωση περιλαμβάνουν:i) τις περιοχές παραγωγής,- όπου καλλιεργούνται ή έχουν καλλιεργηθεί πατάτες που έχουν κλωνική σχέση με τις μολυσμένες με τον οργανισμό πατάτες,- όπου καλλιεργούνται ή έχουν καλλιεργηθεί τομάτες που προέρχονται από τον ίδιο σπόρο με τις μολυσμένες από τον οργανισμό τομάτες,- όπου καλλιεργούνται ή έχουν καλλιεργηθεί πατάτες ή τομάτες οι οποίες υπόκεινται σε επίσημο έλεγχο λόγω της πιθανολογούμενης εμφάνισης του οργανισμού,- όπου καλλιεργούνται ή έχουν καλλιεργηθεί πατάτες που έχουν κλωνική σχέση με πατάτες που καλλιεργούνται σε πιθανολογούμενες μολυσμένες με τον οργανισμό περιοχές,- όπου καλλιεργούνται πατάτες ή τομάτες οι οποίες γειτνιάζουν με μολυσμένες περιοχές παραγωγής, συμπεριλαμβανομένων εκείνων που χρησιμοποιούν τον ίδιο εξοπλισμό και εγκαταστάσεις παραγωγής απευθείας ή μέσω κοινού αναδόχου,- που χρησιμοποιούν επιφανειακά ύδατα για άρδευση ή ψεκασμό από πηγές για τις οποίες έχει επιβεβαιωθεί ή πιθανολογείται ότι έχουν μολυνθεί με τον οργανισμό,- που χρησιμοποιούν επιφανειακά ύδατα για άρδευση ή ψεκασμό από πηγή που χρησιμοποιείται από κοινού με περιοχές παραγωγής για τις οποίες έχει επιβεβαιωθεί ή πιθανολογείται ότι έχουν μολυνθεί με τον οργανισμό,καιii) τα επιφανειακά ύδατα που χρησιμοποιήθηκαν για άρδευση ή ψεκασμό στον ή τους αγρούς ή στην ή τις περιοχές παραγωγής για τις οποίες έχει επιβεβαιωθεί ότι είναι μολυσμένες με τον οργανισμό.ΠΑΡΑΡΤΗΜΑ V 1. Τα στοιχεία που πρέπει να λαμβάνονται υπόψη για τον προσδιορισμό της έκτασης της πιθανής μόλυνσης βάσει του άρθρου 5 παράγραφος 1 στοιχείο α) σημείο iii) τρίτη περίπτωση, περιλαμβάνουν:- τα καταχωρημένο φυτικό υλικό που παράγεται σε περιοχή παραγωγής χαρακτηρισμένη ως μολυσμένη βάσει του άρθρου 5 παράγραφος 1 στοιχείο α) σημείο ii) δεύτερη περίπτωση,- την ή τις περιοχές παραγωγής των οποίων μέρος της παραγωγής συνδέεται με το καταχωρημένο φυτικό υλικό και οι οποίες έχουν χαρακτηρισθεί ως μολυσμένες βάσει του άρθρου 5 παράγραφος 1 στοχείο α) σημείο ii) δεύτερη περίπτωση, συμπεριλαμβανομένων εκείνων που χρησιμοποιούν τον ίδιο εξοπλισμό και εγκαταστάσεις παραγωγής απευθείας ή μέσω κοινού αναδόχου,- το καταχωρημένο φυτικό υλικό που παράγεται στην ή τις περιοχές παραγωγής που αναφέρονται στην προηγούμενη περίπτωση, ή που υπήρχε στην ή στις περιοχές παραγωγής κατά την ίδια περίοδο κατά την οποία, το καταχωρημένο φυτικό υλικό που χαρακτηρίστηκε ως μολυσμένο βάσει του άρθρου 5 παράγραφος 1 στοιχείο α) σημείο ii) δεύτερη περίπτωση υπήρχε στις περιοχές παραγωγής που αναφέρονται στην πρώτη περίπτωση,- τις κεντρικές αποθήκες που διακινούν το καταχωρημένο φυτικό υλικό προέλευσης των ανωτέρω περιοχών παραγωγής,- κάθε μηχάνημα, όχημα, περιέκτης, αποθήκη ή μονάδα αυτών και κάθε άλλο αντικείμενο, συμπεριλαμβανομένων των υλικών συσκευασίας, που ενδέχεται να έχουν έλθει σε επαφή με το καταχωρημένο φυτικό υλικό χαρακτηρισμένο ως μολυσμένο βάσει του άρθρου 5 παράγραφος 1 στοιχείο α) σημείο ii) δεύτερη περίπτωση,- κάθε καταχωρημένο φυτικό υλικό που έχει αποθηκευτεί ή ήλθε σε επαφή, με οποιαδήποτε κατασκευή ή αντικείμενο που απαριθμείται στην προηγούμενη περίπτωση, πριν από τον καθαρισμό και την απολύμανση αυτών των κατασκευών και αντικειμένων και- βάσει των αποτελεσμάτων των ελέγχων και των δοκιμών που διενεργούνται σύμφωνα με το άρθρο 5 παράγραφος 1 στοιχείο α) σημείο i) πρώτη περίπτωση, για τις πατάτες, τους κονδύλους ή φυτά της ίδιας κλωνικής προέλευσης και για τις τομάτες, τα φυτά της ίδιας προέλευσης όσον αφορά το σπόρο με το καταχωρημένο φυτικό υλικό που χαρακτηρίστηκε ως μολυσμένο βάσει του άρθρου 5 παράγραφος 1 στοιοχείο α) σημείο ii) δεύτερη περίπτωση και για τα οποία κρίνεται, βάσει ελέγχων, ότι είναι πιθανή η μόλυνση,- την ή τις περιοχές παραγωγής του καταχωρημένου φυτικού υλικού που χρησιμοποιούν νερό για άρδευση ή ψεκασμό το οποίο έχει χαρακτηρισθεί ως μολυσμένο βάσει του άρθρου 5 παράγραφος 1 στοιχείο γ) σημείο ii) δεύτερη περίπτωση.2. Ο προσδιορισμός της πιθανής μετάδοσης που αναφέρεται στο άρθρο 5 παράγραφος 1 στοιχείο α) σημείο iv) τέταρτη περίπτωση και άρθρο 5 παράγραφος 1 στοιχείο γ) σημείο ii) δεύτερη περίπτωση περιλαμβάνει:i) στις περιπτώσεις βάσει του άρθρου 5 παράγραφος 1 στοιχείο α) σημείο iv) τέταρτη περίπτωση, τα ακόλουθα στοιχειό που πρέπει να λαμβάνονται υπόψη:- τη γειτνίαση άλλων περιοχών ή χώρων παραγωγής όπου καλλιεργείται το καταχωρημένο φυτικό υλικό,- τη διάδοση του συγκεκριμένου αποθέματος πατατόσπορου,- τις περιοχές παραγωγής που χρησιμοποιούν επιφανειακά ύδατα για άρεδυση ή ψεκασμό του καταχωρημένου φυτικού υλικού σε περιπτώσεις κατά τις οποίες υπάρχει ή υπήρξε κίνδυνος απορροών επιφανειακών υδάτων από καλλιεργήσιμα εδάφη που έχουν χαρακτηρισθεί ως μολυσμένα βάσει του άρθρου 5 παράγραφος 1 στοιχείο α) σημείο ii) δεύτερη περίπτωση 7ii) στις περιπτώσεις κατά τις οποίες τα επιφανειακά ύδατα χαρακτηρίστηκαν ως μολυσμένα βάσει του άρθρου 5 παράγραφος 1 στοιχείο γ) σημείο ii) δεύτερη περίπτωση:- την ή τις περιοχές παραγωγής του καταχωρημένου φυτικού υλικού που γειτνιάζει με ύδατα χαρακτηρισμένα ως μολυσμένα,- οποιαδήποτε μη συρρέουσα αρδευτική λεκάνη που συνδέεται με τα ύδατα που έχουν χαρακτηρισθεί ως μολυσμένα.3. Οι λεπτομέρειες της κοινοποίησης που αναφέρεται στο άρθρο 5 παράγραφος 2 πρώτο εδάφιο περιλαμβάνουν:- την ημερομηνία κοινοποίησης της πιθανολογούμενης εμφάνισης βάσει του άρθρου 4 και τις δειγματοληψίες βάσει του άρθρου 5, κατά περίπτωση,- για κάθε αποστολή ή παρτίδα πατάτας που έχει χαρακτηρισθεί ως μολυσμένη, κατά περίπτωση, τα πιστοποιητικά που ορίζονται στα άρθρα 7 ή 8 της οδηγίας 77/93/ΕΟΚ, τον αριθμό διαβατηρίου ή τον αριθμό μητρώου του παραγωγού πατάτας, τις συνεταιριστικές αποθήκες και κέντρα αποστολής,- για κάθε αποστολή ή παρτίδα τομάτας που έχει χαρακτηρισθεί ως μολυσμένη, τα πιστοποιητικά που ορίζονται στα άρθρα 7 ή 8 της οδηγίας 77/93/ΕΟΚ και τον αριθμό διαβατηρίου, σύμφωνα με τον κατάλογο του παραρτήματος V μέρος Α τμήμα I.2.2 της οδηγίας 77/93/ΕΟΚ,- την ονομασία και την κατηγορία της ποικιλίας για τα αποθέματα πατατόσπορου και, όπου είναι δυνατό, για όλες τις άλλες περιπτώσεις,- περιγραφή των στοιχείων της προσδιορισθείσας μόλυνσης και της οριοθέτησης της ζώνης,- τη διεύθυνση όπου διατηρείται και φυλάσσεται το υλικό σύμφωνα με την παράγραφο 2 του παραρτήματος III.ΠΑΡΑΡΤΗΜΑ VI 1. Η καταστροφή που αναφέρεται στο άρθρο 6 παράγραφος 1, ανάλογα με τον τύπο του καταχωρημένου φυτικού υλικού πραγματοποιείται με:- αποτέφρωση, ή- με εις βάθος ταφή σε επισήμως εγκεκριμένη τοποθεσία διάθεσης, στην οποία δεν υπάρχει κίνδυνος διήθησης σε γεωργικά εδάφη ή επαφής με πηγές νερού που μπορούν να χρησιμοποιούνται για άρδευση γεωργικών εδαφών, ή- βιομηχανική μεταποίηση μέσω απευθείας και άμεσης παράδοσης σε μεταποιητική μονάδα με επισήμως εγκεκριμένες εγκαταστάσεις διάθεσης αποβλήτων οι οποίες ανταποκρίνονται στις διατάξεις του παραρτήματος VII της παρούσας οδηγίας ή- άλλα μέτρα, με την προϋπόθεση ότι έχει διαπιστωθεί ότι δεν υπάρχει εμφανής κίνδυνος μετάδοσης του οργανισμού 7 τα μέτρα αυτά πρέπει να κοινοποιούνται στην Επιτροπή και στα άλλα κράτη μέλη.2. Η κατάλληλη χρήση ή διάθεση του καταχωρημένου φυτικού υλικού που αναφέρεται στο άρθρο 6 παράγραφος 2, υπό τον έλεγχο των αρμόδιων επίσημων φορέων των κρατών μελών, και με την κατάλληλη συνεργασία μεταξύ των αρμόδιων επίσημων φορέων ώστε να εξασφαλίζεται αυτός ο έλεγχος οποιαδήποτε στιγμή, είναι η ακόλουθη:i) για τους κονδύλους πατάτας:- χρήση ως πατάτες εμπορίου για κατανάλωση και συσκευασμένες σε χώρους με κατάλληλες εγκαταστάσεις διάθεσης αποβλήτων, έτοιμες για άμεση παράδοση και χρήση χωρίς νέα συσκευασία, και που προορίζονται για τέτοιου είδους άμεση παράδοση και χρήση, ή- χρήση ως πατάτες εμπορίου για βιομηχανική μεταποίηση, που προορίζονται για απευθείας και άμεση παράδοση σε μεταποιητική μονάδα με κατάλληλες εγκαταστάσεις διάθεσης αποβλήτων ή- άλλη χρήση ή διάθεση, με την προϋπόθεση ότι έχει διαπιστωθεί ότι δεν υπάρχει εμφανής κίνδυνος μετάδοσης του οργανισμού 7ii) για τις τομάτες ως καρπό:- χρήση του καρπού για βιομηχανική μεταποίηση, που προορίζεται για απευθείας και άμεση παράδοση σε μεταποιητική μονάδα με κατάλληλες εγκαταστάσεις διάθεσης αποβλήτων και διάθεση φυτικών υπολειμμάτων, συμπεριλαμβανομένων των σπόρων με κατάλληλα μέσα, ή- χρήση του καρπού για κατανάλωση και συσκευασμένου σε μονάδες με κατάλληλες εγκαταστάσεις διάθεσης αποβλήτων ή- άλλη χρήση ή διάθεση, με την προϋπόθεση ότι έχει διαπιστωθεί ότι δεν υπάρχει εμφανής κίνδυνος μετάδοσης του οργανισμού 7iii) για άλλα μέρη των φυτών:- καταστροφή ή- άλλη χρήση ή διάθεση, με την προϋπόθεση ότι έχει διαπιστωθεί ότι δεν υπάρχει εμφανής κίνδυνος μετάδοσης του οργανισμού 7 το μέτρα αυτά πρέπει να κοινοποιούνται στην Επιτροπή και στα άλλα κράτη μέλη.3. Οι κατάλληλες μέθοδοι απολύμανσης των αντικειμένων που αναφέρονται στο άρθρο 6 παράγραφος 3 πρέπει να είναι ο καθαρισμός και, κατά περίπτωση, η απολύμανση έτσι ώστε να μην υπάρχει εμφανής κίνδυνος μετάδοσης του οργανισμού και πρέπει να εφαρμόζονται υπό την εποπτεία των αρμόδιων επίσημων φορέων των κρατών μελών.4. Η σειρά μέτρων που εφαρμόζουν τα κράτη μέλη στην ή στις ζώνες που οριοθετούνται βάσει του άρθρου 5 παράγραφος 1 στοιχείο α) σημείο iv) τέταρτη περίπτωση και στοιχείο γ) δεύτερη περίπτωση και αναφέρονται στο άρθρο 6 παράγραφος 4 περιλαμβάνει:4.1. Σε περιοχές παραγωγής που χαρακτηρίζονται ως μολυσμένες βάσει του άρθρου 5 παράγραφος 1 στοιχείο α) σημείο ii) δεύτερη περίπτωση:α) σε αγρό ή μονάδα με καλλιέργειες υπό κάλυψη που χαρακτηρίζονται ως μολυσμένες βάσει του άρθρου 5 παράγραφος 1 στοιχείο α) σημείο ii) δεύτερη περίπτωση, είτε:i) - κατά τη διάρκεια τουλάχιστον τεσσάρων καλλιεργητικών ετών μετά το έτος της προσδιορισθείσας μόλυνσης:- λαμβάνονται μέτρα για την εξάλειψη των αυτοφυών φυτών πατάτας και τομάτας και άλλων ξενιστών του οργανισμού, συμπεριλαμβανομένων των ζιζανίων της οικογένειας των σολανιδών και- δεν φυτεύονται κόνδυλοι ή φυτά πατάτας ή άλλοι ξενιστές του οργανισμού, συμπεριλαμβανομένων των φυτών και σπόρων τομάτας, ή φυτά τα οποία ενέχουν εμφανή κίνδυνο επιβίωσης ή μετάδοσης του οργανισμού 7- κατά τη πρώτη καλλιεργητική περίοδο πατάτας ή τομάτας μετά την περίοδο που καθορίζεται στην προηγούμενη περίπτωση και υπό την προϋπόθεση ότι ο αγρός είναι απαλλαγμένος από αυτοφυή φυτά τομάτας και πατάτας και άλλα φυτά ξενιστές, συμπεριλαμβανομένων των ζιζανίων της οικογένειας των σολανιδών, πρέπει για δύο τουλάχιστον συναπτά καλλιεργητικά έτη πριν τη φύτευση:- να διεξάγεται επίσημη έρευνα, συμπεριλαμβανομένων των δοκιμών, όπως προβλέπεται στο άρθρο 2 παράγραφος 1 και- στην περίπτωση της πατάτας, να φυτεύεται επισήμως πιστοποιημένος πατατόσπορος μόνο για παραγωγή πατάτας εμπορίου και,- στην περίπτωση της τομάτας, φυτεύονται μόνο φυτά τομάτας για τα οποία έχει εκδοθεί διαβατήριο φυτού σύμφωνα με το άρθρο 10 της οδηγίας 77/93/ΕΟΚ, βάσει της εξέτασης που διεξάγεται σύμφωνα με το άρθρο 6 της εν λόγω οδηγίας για τη συμμόρφωση με τις προβλεπόμενες διατάξεις (στο εξής καλούμενο «διαβατήριο φυτού»), ή φυτά τομάτας που προέρχονται από σπόρο της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό 7- κατά την καλλιεργητική περίοδο πατάτας ή τομάτας μετά την περίοδο που καθορίζεται στην προηγούμενη περίπτωση και σύμφωνα με ένα κατάλληλο σύστημα αμειψισποράς, φυτεύεται στην περίπτωση της πατάτας επισήμως πιστοποιημένος πατατόσπορος για παραγωγή είτε πατατόσπορου είτε πατάτας εμπορίου και στην περίπτωση της πατάτας και τομάτας πραγματοποιείται επίσημος έλεγχος όπως καθορίζεται στο άρθρο 2 παράγραφος 1,ήii) - κατά τα πέντα καλλιεργητικά έτη μετά την περίοδο της προσδιορισθείσας μόλυνσης:- λαμβάνονται μέτρα για την εξάλειψη των αυτοφυών φυτών πατάτας και τομάτας και άλλων ξενιστών του οργανισμού συμπεριλαμβανομένων των ζιζανίων της οικογένειας των σολανιδών και- ο αγρός διατηρείται κατά τα πρώτα 3 έτη είτε χέρσος είτε με σιτηρά, εκτός του αραβόσιτου, είτε ως μόνιμος βοσκότοπος στον οποίο η βλάστηση κόβεται συχνά και χαμηλά ή ο οποίος χρησιμοποιείται για εντατική βόσκηση ή ως χορτονομή για παραγωγή σπόρων 7 η φύτευση κατά τα ακόλουθα δύο έτη πραγματοποιείται με φυτά που δεν είναι ξενιστές του οργανισμού για τα οποία δεν υπάρχει εμφανής κίνδυνος επιβίωσης ή διάδοσης του οργανισμού 7- κατά την πρώτη καλλιεργητική περίοδο πατάτας ή τομάτας μετά την περίοδο που καθορίζεται στην προηγούμενη περίπτωση:- στην περίπτωση της πατάτας, φυτεύται επισήμως πιστοποιημένος πατατόσπορος για παραγωγή είτε πατατόσπορου είτε πατάτας εμπορίου ή- στην περίπτωση της τομάτας, φυτεύονται μόνο φυτά τομάτας με συνοδευτικό διαβατήριο ή φυτά που προέρχονται από σπόρο της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό,και διεξάγεται επίσημη μελέτη, όπως καθορίζεται στο άρθρο 2 παράγραφος 1 7β) σε άλλους αγρούς:- κατά το καλλιεργητικό έτος μετά την προσδιορισθείσα μόλυνση:- είτε δεν φυτεύονται κόνδυλοι ή φυτά πατάτας, ή άλλα φυτά ξενιστές του οργανισμού, και λαμβάνονται μέτρα για την εξάλειψη των αυτοφυών φυτών πατάτας και τομάτας και άλλων ξενιστών συμπεριλαμβανομένων των ζιζανίων της οικογένειας των σολανιδών ή- στην περίπτωση των κονδύλων πατάτας, φυτεύεται επισήμως πιστοποιημένος πατατόσπορος για παραγωγή πατάτας εμπορίου μόνο, ή, στην περίπτωση της τομάτας, φυτεύονται μόνο τομάτες με συνοδευτικό διαβατήριο ή φυτά που προέρχονται από σπόρος της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό, υπό την προϋπόθεση ότι οι αρμόδιοι επίσημοι φορείς κρίνουν ότι έχει εξαλειφθεί ο κίνδυνος μετάδοσης του οργανισμού από αυτοφυή φυτά πατάτας και τομάτας ή άλλους ξενιστές του οργανισμού, συμπεριλαμβανομένων των ζιζανίων της οικογένειας των σολανιδών. Τα καλλιεργούμενα φυτά επιθεωρούνται την κατάλληλη στιγμή, τα δε τυχόν αυτοφυή φυτά πατάτας υποβάλλονται σε δοκιμή για την ανίχνευση του οργανισμού 7 επιπλέον, για τις πατάτες πρέπει να ελέγχονται οι συγκομιζόμενοι κόνδυλοι 7- κατά το πρώτο καλλιεργητικό έτος μετά το καθοριζόμενο στην προηγούμενη περίπτωση:- στην περίπτωση της πατάτας, φυτεύεται μόνον επισήμως πιστοποιημένος πατατόσπορος για παραγωγή είτε πατατόσπορου είτε πατάτας εμπορίου ή- στην περίπτωση της τομάτας, φυτεύονται μόνο φυτά τομάτας με συνοδευτικό διαβατήριο ή φυτά τομάτας που προέρχονται από σπόρο της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό 7- τουλάχιστον για το δεύτερο καλλιεργητικό έτος μετά το καθοριζόμενο στην προηγούμενη περίπτωση:- στην περίπτωση της πατάτας, φυτεύεται μόνον επισήμως πιστοποιημένος πατατόσπορος ή πατατόσπορος που έχει παραχθεί υπό επίσημο έλεγχο με επισήμως πιστοποιημένο πατατόσπορο για παραγωγή είτε πατατόσπορου είτε πατάτας εμπορίου ή- στην περίπτωση της τομάτας, φυτεύονται μόνο φυτά τομάτας με συνοδευτικό διαβατήριο ή φυτά τομάτας που προέρχονται από σπόρο της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό 7- για κάθε καλλιεργητικό έτος που αναφέρεται στις προηγούμενες περιπτώσεις, λαμβάνονται μέτρα για την εξάλειψη των αυτοφυών φυτών πατάτας και τομάτας και άλλων ξενιστών του οργανισμού, συμπεριλαμβανομένων των ζιζανίων της οικογένειας των σολανιδών, και πραγματοποιείται επίσημη εξέταση όπως καθορίζεται στο άρθρο 2 παράγραφος 1, και διεξάγεται έλεγχος των κονδύλων στις περιπτώσεις κατά τις οποίες ο πατατόσπορος φυτεύεται για την παραγωγή πατατόσπορου 7γ) αμέσως μετά το χαρακτηρισμό μολυσμένων αντικειμένων σύμφωνα με το άρθρο 5 παράγραφος 1 στοιχείο α) σημείο ii) δεύτερη περίπτωση και για κάθε επόμενο καλλιεργητικό έτος, μέχρι και την πρώτη επιτρεπόμενη καλλιεργητική περίοδο πατάτας ή τομάτας στον ή στους αγρούς που έχουν χαρακτηρισθεί μολυσμένοι, όπως περιγράφεται στο στοιχείο α):- καθαρίζονται και, κατά περίπτωση, απολυμαίνονται κατάλληλα όλα τα μηχανήματα και οι αποθηκευτικοί χώροι στον τόπο παραγωγής που έχουν σχέση με την παραγωγή της πατάτας και της τομάτας, με τις κατάλληλες μεθόδους, όπως ορίζεται στο σημείο 3,- εφαρμόζονται κατάλληλοι επίσημοι έλεγχοι των προγραμμάτων άρδευσης και ψεκασμού, συμπεριλαμβανομένης της απαγόρευσης αυτών, προκειμένου να αποφευχθεί η διάδοση του οργανισμού 7δ) στις μονάδες παραγωγής υπό κάλυψη που έχουν χαρακτηρισθεί ως μολυσμένες βάσει του άρθρου 5 παράγρφαφος 1 στοιχείο α) σημείο ii) δεύτερη περίπτωση, όπου είναι δυνατή η πλήρης αντικατάσταση του υποστρώματος βλάστησης:- δεν φυτεύονται κόνδυλοι ή φυτά ή ξενιστές του οργανισμού, συμπεριλαμβανομένων των φυτών και σπόρων τομάτας παρά μόνον εάν στη μονάδα παραγωγής εφαρμόζονται επισήμως εποπτευόμενα μέτρα για την εξάλειψη του οργανισμού και την απομάκρυνση όλων των ξενιστών, συμπεριλαμβανομένης, τουλάχιστον μιας πλήρους αντικατάστασης του υποστρώματος βλάστησης και του καθαρισμού και, κατά περίπτωση, της απολύμανσης της μονάδας παραγωγής και όλου του εξοπλισμού και, στη συνέχεια, έχει χορηγηθεί άδεια για παραγωγή πατάτας ή τομάτας από τους αρμόδιους επίσημους φορείς και- η παραγωγή πατάτας γίνεται από επισήμως πιστοποιημένο πατατόσπορο ή από μικροκονδύλους ή μικροφυτά που προέρχονται από ελεγμένες πηγές 7 η παραγωγή τομάτας γίνεται από φυτά τομάτας με συνοδευτικό διαβατήριο ή από σπόρους που έχουν επισήμως ελεγχθεί κατά τη βλαστική περίοδο για την παρουσία του οργανισμού,- εφαρμόζονται κατάλληλοι επίσημοι έλεγχοι των προγραμμάτων άρδευσης και ψεκασμού, συμπεριλαμβανομένης της απαγόρευσης αυτών, προκειμένου να αποφευχθεί η διάδοση του οργανισμού.4.2. Εντός της οριοθετημένης ζώνης, με την επιφύλαξη των μέτρων που περιγράφονται στο σημείο 4.1, τα κράτη μέλη:α) αμέσως, και για τρία τουλάχιστον καλλιεργητικά έτη μετά την προσδιορισθείσα μόλυνση:αα) στις περιπτώσεις κατά τις οποίες η οριοθετημένη ζώνη έχει χαρακτηρισθεί βάσει του άρθρου 5 παράγραφος 1 στοιχείο α) σημείο iv) τέταρτη περίπτωση:- εξασφαλίζουν, μέσω των αρμόδιων επίσημων φορέων τους, την εποπτεία των χώρων που καλλιεργούν, αποθηκεύουν ή διακινούν κονδύλους πατάτας ή τομάτες, καθώς και των χώρων στους οποίους λειτουργούν, βάσει σύμβασης, μηχανήματα για την παραγωγή πατάτας ή τομάτας,- απαιτούν, κατά περίπτωση, καθαρισμό και απολύμανση των μηχανημάτων και των αποθηκών των χώρων αυτών με τις κατάλληλες μεθόδους, όπως ορίζεται στο σημείο 3,- απαιτούν τη φύτευση αποκλειστικά πιστοποιημένου σπόρου ή σπόρου που έχει παραχθεί υπό επίσημο έλεγχο για όλες τις καλλιέργειες πατάτας της ζώνης αυτής,- απαιτούν τη φύτευση αποκλειστικά φυτών τομάτας με συνοδευτικό διαβατήριο ή φυτών τομάτας που προέρχονται από σπόρο της περιοχής παραγωγής και τα οποία έχουν επισήμως ελεγχθεί και κριθεί απαλλαγμένα από τον οργανισμό, για όλες τις καλλιέργειες τομάτας της ζώνης αυτής,- απαιτούν τη χωριστή διακίνηση των αποθεμάτων συγκομισθέντος πατατόσπορου και πατάτας εμπορίου για όλες τις εγκαταστάσεις της ζώνης,- διενεργούν επίσημη μελέτη όπως περιγράφεται στο άρθρο 2 παράγραφος 1 7αβ) στις περιπτώσεις κατά τις οποίες τα επιφανειακά ύδατα έχουν χαρακτηρισθεί ως μολυσμένα βάσει του άρθρου 5 παράγραφος 1 στοιχείο γ) σημείο ii) δεύτερη περίπτωση, ή περιλαμβάνονται στα στοιχεία για πιθανή διάδοση του οργανισμού σύμφωνα με το παράρτημα V σημείο 2:- διενεργούν ετήσια μελέτη την κατάλληλη στιγμή, συμπεριλαμβανομένης της δειγματοληψίας των επιφανειακών υδάτων και των κατάλληλων ξενιστών της οικογένειας των σολανιδών στις σχετικές πηγές επιφανειακών υδάτων και διεξάγουν δοκιμές σύμφωνα με τις μεθόδους που ορίζονται στο παράρτημα II,- εφαρμόζουν επίσημους ελέγχους των προγραμμάτων άρδευσης και ψεκασμού, συμπεριλαμβανομένης της απαγόρευσης χρήσης των υδάτων που έχουν χαρακτηρισθεί ως μολυσμένα για την άρδευση και τον ψεκασμό του καταχωρημένου φυτικού υλικού, και, κατά περίπτωση, άλλων ξενιστών προκειμένου να αποφευχθεί η διάδοση του οργανισμού. Η απαγόρευση αυτή επανεξετάζεται βάσει των αποτελεσμάτων της προβλεπόμενης ετήσιας έρευνας,- στις περιπτώσεις κατά τις οποίες οι απορρίψεις υγρών αποβλήτων είναι μολυσμένες, εφαρμόζονται επίσημοι έλεγχοι για τη διάθεση των αποβλήτων από χώρους βιομηχανικής μεταποίησης ή συσκευασίας του καταχωρημένου φυτικού υλικού 7β) καταρτίζουν, κατά περίπτωση, προγράμματα αντικατάστασης όλων των αποθεμάτων πατατόσπορου σε εύθετο χρονικό διάστημα.4.3. Οι λεπτομέρειες της κοινοποίησης που αναφέρεται στο άρθρο 6 παράγραφος 4 περιλαμβάνουν:- τα μέτρα που εφαρμόζονται βάσει των σημείων 4.1 και 4.2,- τους αριθμούς μητρώου των παραγωγών πατάτας, των συνεταιριστικών αποθηκών και των κέντρων αποστολής εντός της οριοθετημένης ζώνης και, κατά περίπτωση, τους αριθμούς μητρώου των παραγωγών τομάτας εντός της οριοθετημένης ζώνης.ΠΑΡΑΡΤΗΜΑ VII Οι επισήμως εγκεκριμένες εγκαταστάσεις απομάκρυνσης αποβλήτων που αναφέρονται στο παράρτημα VI παράγραφος 1 τρίτο εδάφιο συμμορφώνονται με τις ακόλουθες διατάξεις, προκειμένου να αποφευχθεί ο κίνδυνος διάδοσης του οργανισμού:i) απόβλητα από την επεξεργασία πατάτας και τομάτας, (συμπεριλαμβανομένων των απορρίψεων φλοιού πατάτας και τομάτας) και οποιοδήποτε άλλο στερεό απόβλητο που προέρχεται από πατάτες και τομάτες πρέπει να απομακρύνεται είτε:- με εις βάθος ταφή σε επισήμως εγκεκριμένη τοποθεσία διάθεσης, στην οποία δεν υπάρχει κίνδυνος διήθησης σε γεωργικά εδάφη ή επαφής με πηγές νερού που μπορούν να χρησιμοποιούνται για άρδευση γεωργικών εδαφών. Τα απόβλητα μεταφέρονται απευθείας στην εγκεκριμένη τοποθεσία σε περιορισμένες συνθήκες έτσι ώστε να μην υπάρχει κίνδυνος απώλειας των αποβλήτων,ή- με αποτέφρωση 7ii) υγρά απόβλητα: πριν τη διάθεσή τους, τα υγρά απόβλητα που περιλαμβάνουν ύποπτα στοιχεία υποβάλλονται σε διαδικασίες διήθησης ή αποκατάστασης για την εξάλειψη αυτών των στερεών στοιχείων, τα οποία απομακρύνονται με τους τρόπους που προβλέπονται στο σημειό i) 7Τα υγρά απόβλητα πρέπει είτε:- να υποβάλλονται σε αναερόβια επεξεργασία που ακολουθείται από αερόβια αποσύνθεση ώστε να μην υπάρξει κίνδυνος επιβίωσης του οργανισμού,- να θερμαίνεται τουλάχιστον σε 70 °C για τουλάχιστον 30 λεπτά πριν τη διάθεσή τους, ή- να εκχύονται σε παλιρροιακά ύδατα, ή- να απομακρύνονται με τρόπο που έχει εγκριθεί επισήμως και υπό επίσημο έλεγχο ώστε να μην υπάρχει κίνδυνος επαφής των αποβλήτων με γεωργικά εδάφη. Οι λεπτομέρειες αυτές πρέπει να κοινοποιούνται στα άλλα κράτη μέλη και στην Επιτροπή.